### Resume

I de kommende år skal der træffes beslutninger om placering af anlæg til vedvarende energi. Med de politiske principper for opsætning af vedvarende energi skabes et fælles afsæt for, hvilke krav og ønsker man politisk har til VE-projekter, herunder ikke mindst gode, inddragende processer for berørte lokalsamfund, som sikrer lokale gevinster for de områder, der skal huse anlæg.

### Sagsfremstilling

Energipolitik er et helt central politisk emne i disse år. Vi skal væk fra russisk gas og olie på kort sigt, og vi skal fremme fossilfri energi på den længere bane. Det betyder, at vi skal udbygge den vedvarende energiproduktion i [adresse] og i Vejle Kommune. De kommende år skal der således tages stilling til, hvor der skal placeres vindmøller, solcelleparker, biogasanlæg - og måske også andre, nye teknologier. Klimaplanens mål er 65 % lokal forsyning af vedvarende energi i 2030 - i dag er niveauet ca. det halve. Foreløbige beregninger peger på, at 15-20 store vindmøller placeret i Vejle Kommune vil kunne levere den fornødne grønne energi.

En borgerundersøgelse fra 2022 har vist, at der blandt vejlenserne er opbakning til, at det er en vigtig samfundsopgave at fremme udbygning af vedvarende energi, f.eks. vindmøller. Omvendt er der ingen tvivl om, at energianlæg ikke er populære hos de nærmeste naboer. Det bliver derfor en central politisk opgave at prioritere og balancere de mange hensyn og finde gode løsninger. Den gode og inddragende proces, der sikrer at berørte borgere får en mulighed for at komme til orde er vigtig, ligesom det er vigtig at skabe lokale gevinster til lokalområder, der skal huse anlæg.

Med dette afsæt er der udarbejdet et sæt politiske principper for opsætning af vedvarende energi i Vejle Kommune, der nu fremsættes til drøftelse på fællesmøde mellem Klima-, Natur- og Miljøudvalget og Teknisk Udvalg.

Principperne skal være en guide for både udviklere/investorer i VE-projekter i Vejle Kommune, og et fælles afsæt for de politiske og borgerinddragende processer, der skal være om kommende VE-anlæg.

### Klima og resiliensvurdering

Der er ingen direkte effekt på klima og resiliens af de politiske principper, men der er en stor klimaeffekt af at kunne udskifte importeret elektricitet med en CO2-udledning med lokal nulemissions-energi. [adresse] pr kWh i [adresse] er ca 139 g CO2. En stor vindmølle (5.0 MW, ca 145 m høj) producerer 50 TJ elektricitet pr år, svarende til knap 14 mio. kWh. Dermed fortrænger én vindmølle 1930 tons CO2 fra importeret elektricitet med det nuværende elektricitetsmix. Marcus Overgaard er en af de største enkeltkilder i [adresse] CO2-regnskab. I 2030 forventes al elektricitet dog at være med markant grønnere, også eksporteret el.

### Sagens videre forløb

Sagen skal behandles af Teknisk Udvalg og Klima, Natur- og Miljøudvalget.

### Teknik- og Miljødirektøren indstiller,

|  |  |
| --- | --- |
| at | de politiske principper drøftes, og |
| at | det drøftes, om der skal arrangeres en fælles besigtigelsestur for at opleve skala på vindmøller samt forskellige former for forstyrrede/uforstyrrede landskaber. |

### Beslutning

Punktet drøftet.